ર૦૧પની પણ એક ઘટનામાં કોસીકલા નજીક મથુરા રેલવે ટ્રેક પર ચાલતી ટ્રેન સામે સેલ્ફીના ચક્કરમાં ત્રણ વિદ્યાર્થીઓનાં મોત થયાં હતાં. આ ઘટના સવારે નવ વાગ્યાના સુમારે બની હતી. જેમાં અનીસ નામનો એક યુવાન બચી ગયો હતો. આ ઘટના અંગે અનીસે પોલીસને જણાવ્યું હતું કે, “ચારેય મિત્રો ગણતંત્ર દિવસે તાજમહાલ જોવા આગ્રા જઈ રહ્યા હતા. આ દરમિયાન બધા મિત્રો ચાલતી ટ્રેન સામે સેલ્ફી ખેંચીને તેને સોશિયલ મીડિયા પર અપલોડ કરવા ઇચ્છતા હતા, પરંતુ અચાનક આવી ચડેલી ટ્રેનને કારણે ત્રણ મિત્રોએ તેમનો જીવ ગુમાવ્યો હતો.”